Viborger Samler, 1845-11-11
Kbhposten beretter, at ifølge Privatefterretninger fra Jsland, vedblev Heklas Udbrud endnu den 12te October og med samme Voldsomhed som før. Den nye Lava flød endnu uafladelig udaf den sydvestlige Krater. Lavamassen havde allerede gjennemløbet en 3 Miles Vei og havde udbredt sig paa en Sandslette nedenfor Bjerget, omtrent 1 Miil, i en Høide fra 30 til 40 Alen, i Forhold tilden Modstand, som Terrainet frembød. Den hele Scene dannede, isærdeles i de klare Nætter, et høist imposant og romantisk Skue. Man tænke sig en Bjergstrøm af glødende Jld styrtende ned fra Fjeldets Sider, antagende efterhaanden, i Forhold til Askjølingen og Afstanden, fra Krateren, et meere rødlig eller rødbrun Farve, man tænke sig dertil en viftedannet Flamme skyde op fra Bjergets Top og ligesom feie Himlen. Tre uhyre Røg søiler stege bestandig op af de tre Kratere, der havde dannet sig, og udbredte sig over de nærmest liggende Distrikker. Endnu havde Udbrudet ikke ødelagt nogen bebygget Gaard, men den, ved den nedfaldende Aske, foraarsagede Fordærvelse af Græsgangene, havde allerede begyndt at yttre skadelig Jndflydelse paa Kreaturerne, og navnlig paa Køerne, hvoraf, efter Forlydende, 30 a 40 vare døde i Rangarvalla og Arnes Sysler. De til Rangarvalla Syssel henhørende Græsgange østen for Bjerget vare allerede ved det første Udbrud aldeles ødelagte af store Masser, af nedfalden Pimpsteen, og man befrygtede at ogsaa en Mængde Faar vare af samme Aarsag omkomne. Skjøndt man endnu ikke kan sige, at Ødelæggelsen har naaet nogen betydelig Grad, saa kan man dog ikke være uden Frygt saalænge Udbrudet vedvarer, da Lavaen stedse rykker Bygden nærmere eftersom den faaer Tilvæxt fra Bjerget. J Criminal- og Politiretten er paadømt en Sag mellem Sadelmagerlauget og Malerlauget, der angik Sporgsmaalet om sidstnævnte Laugs Berettigelse til at beklæde Værelser med Tapetpapiir, hvilket blev besvaret benægtende. "Flyveposten, beretter følgende pudseerlige Forvexling, som har fundet Sted i forrige Uge i Garnisonshospitalet i Kbhvn. En Officier, der er indlagt som Patient paa nævnte Hospital, har af og til i Feberparoxysmer Anfald af Vanvid, der undertiden ere af saa voldsom Natur, at han neppe er til at styre og derfor maa have Vogter hos sig, hvortil udsees Karle af Garnisonen. En saadan var af Lægen skikket op paa den Syges Værelse, for at bevogte ham, men han tog feil af Døren og gik ind til en anden Syg, ligeledes en Officier, som, overrasket over dette Besøg, spurgte, hvad Karlen vilde. Denne begyndte, ifølge sine Jnstructioner, at gaae op og ned i Værelset, uden at bryde sig om den Syges Spørgsmaal. Den Syge, som troede at Karlen har sig saaledes ad, for at drille ham, blev i høieste Grad forbittret og slengte ham tilsidst sin Hovedpude i Hovedet. Dette blev Karlen for broget, han tilte til Sengen, slyngede sine Arme om den Syge, der forsøgte at komme op, og trykkede ham ned med Kæmpestyrke, medens han begav sig til at raabe om Hjælp for at betvinge den formeentlige Gale. De tililende Personer oplyste endelig Feiltagelsen, som imidlertid let kunde have havt sørgelige Følger for den Syge. Ved Høiesteret er Sognefoged og Gaardmand Jørgen, Virkland, imod hvem der af det Offentlige var anlagt Sag for formeentlig ulovlig Besiddelse af Brændeviinsredskaber, frifunden for Tiltale og det Offentlige paalagt Sagens Omkostninger. Viborg. Brødrene A. & C. Vils, hvis Præstationer, meget roses fra de forskjellige Steder de have gjæstet, agte at indtræffe hertil for at give nogle Forestillinger. (See under Avertissementer.)